మహావీర్ నాయక్

మహావీర్ నాయక్ జార్ఖండ్ రాష్ట్రానికి చెందిన కవి & పాటల రచయిత. ఆయన కళారంగానికి చేసిన సేవకుగాను 2025 సంవత్సరానికి కేంద్రం ప్రభుత్వం ప్రతిష్ఠాత్మక పద్మ అవార్డును జనవరి 25న ప్రకటించింది. మహావీర్ నాయక్ నాగపురి భాషలో ఐదు వేలకు పైగా పాటలను రచించి స్వయంగా 300 పాటలకు పైగా స్వరపరిచాడు. ఆయన 2023లో భారత ప్రభుత్వ సంగీత నాటక అకాడమీచే ఉపరాష్ట్రపతి చేతుల మీదుగా అమృత్ అవార్డును అందుకున్నాడు.

మహావీర్ నాయక్ 1985లో సంగీత నాటక అకాడమీ & పద్మశ్రీ అవార్డుల గ్రహీత అయిన ముకుంద్ నాయక్‌తో కలిసి కుంజ్‌బాన్ అనే సాంస్కృతిక సంస్థను ప్రారంభించాడు. సాంస్కృతిక బృందం ప్రదర్శన కోసం 1992లో తైపీకి వెళ్లింది.
జననం
మహావీర్ నాయక్ జార్ఖండ్  రాష్ట్రం, రాంచీలోని కంకే ప్రాంతంలోని ఉరుగుటు గ్రామంలో 24 నవంబర్ 1942లో జన్మించాడు. 
వృత్తి జీవితం
మహావీర్ నాయక్ 1959 నుండి 1961 వరకు పాఠశాల ఉపాధ్యాయునిగా పని చేసి ఆ తర్వాత రాంచీలో ప్రభుత్వ రంగ సంస్థ హెచ్‌ఈసీ (హెవీ ఇంజినీరింగ్‌ కార్పొరేషన్‌) ఏర్పాటయ్యాక ఇక్కడే ఉద్యోగం వచ్చింది. 2001లో పదవీ విరమణ చేశారు.  
అవార్డులు
 పద్మశ్రీ పురస్కారం (2025)
 సంగీత నాటక అకాడమీ అవార్డు (2022)
 ప్రఫుల్ సమ్మాన్ (2019)
 లోక్ కళా రత్న అవార్డు (2014)
మూలాలు

వర్గం:జార్ఖండ్ వ్యక్తులు
వర్గం:పద్మశ్రీ పురస్కారం పొందిన జార్ఖండ్ వ్యక్తులు